cyanic-selkie/wikianc huggingface dataset:
जालन्धर जिल्ला
विभाजन
सन् १९४७ को प्रारम्भमा, जालन्धर र पन्जाबमा सांप्रदायिक तनाव बढ्यो। लाहौर मा कांग्रेस र सिख नेताहरूको द्वारा गरिएको भाषण पछि जिल्लामा जुलुस दंगा घट्यो। जून १९४७ मा, भारतीय स्वतन्त्रता ऐन, ले १९४७ मा पन्जाब को विभाजन निर्धारित गरियो, र अगस्त मा रैडक्लिफ लाइन को घोषणा गरियो, जालन्धर लाई  भारत को नयाँ डोमिनियन मा राखेर। जालन्धर को रूप मा एक समय मा मुस्लिम बहुमत थिए  यो जिल्लामा महत्वपूर्ण जनसांख्यिकीय परिवर्तन को नेतृत्व गर्‍यो, मुस्लिम आबादी को साथ पाकिस्तान मा शरणार्थी भए, र हिन्दु र सिखहरूको एक बाढी नयाँ पाकिस्तान मा आफ्नो घरहरू छोडडेर आए।
मनोहर सहिद स्मारक क्याम्पस
मनोहर शहीद स्मारक क्याम्पस काठमाडौँ जिल्लामा रहेको एक क्याम्पस हो । यसले त्रिभुवन विश्वविद्यालयसँग सम्बन्धन लिएको छ।
फेलिसिया फक्स
फेलिसिया फक्स (२५ मे १९७४) एक अमेरिकन अश्लील चलचित्र अभिनेत्री हुन । उनी एननमा हुर्किइन तथा त्यही ग्रिनन हाइ स्कुलमा अध्ययन गरिन जहाँ उनी नेशनल एफएफए संस्थाको सदस्य बनिन ।
बृहस्पति ग्रह
बृहस्पति ग्रह सौर्यमण्डलको सबैभन्दा ठूलो र सूर्यबाट पाँचौं ग्रह हो। ग्याँसबाट मात्रै बनेकोले, त्यसलाई ग्याँस पिण्ड भन्छन्। सौर्यमण्डलको अरु सात ग्रहको पिण्ड जम्म गरेपनि, बृहस्पति ग्रहको पिण्ड झन बढी हुन्थ्यो।
सन् २००३ मा बृहस्पतिको वरिपरि घुमिरहेको ६३वटा चन्द्रमा पत्ता लगाइसकेको थिए। त्यीमाध्य सबभन्दा ठूलो ४ वटा चन्द्र वैज्ञानिक ग्यालिलेयोले पत्ता लागेकोले, गालिलेयी चन्द्रमा भन्छन्। तिनीका नाम आयो, युरोपा, ग्यानिमिड र कलिस्टो हुन्।
बृहस्पति ग्रह ठूलो भएर त्यसको वायु-मण्डल गहिरो गएर उच्च चाप हुन्छ। अन्तरिक्षयान बृहस्पतिभित्र पस्यो भने, एक छिनमै किचिन्थ्यो। त्यसकारणले बृहस्पतिको वायु-मण्डलभित्र के के छ भनेर थोरै थाहा छ।
बृहस्पतिको पतलो चक्र छ।
भोजपुर जिल्ला (स्पष्टता)
भोजपुर जिल्ला भन्नाले निम्न कुराहरू थाहा पाइन्छ।
औरङ्गाबाद (बिहार)
औरंगाबाद जिल्ला बिहारका ३८ जिल्लाहरू मध्य एक हो।
मोडर्न नेपाल कलेज
मोडर्न नेपाल कलेज काठमाडौँ जिल्लामा रहेको एक क्याम्पस हो । यसले त्रिभुवन विश्वविद्यालयसँग सम्बन्धन लिएको छ।
वनमारा
नेपालको बनजङ्गल रहेका ठाउँमा पाइने एक प्रकारको झाडी प्रजातिको वनस्पतिलाई वनमारा भनिन्छ। यसको उचाई ५ देखि ७ फूटसम्म हुन्छ। यसको पात गाढा हरियो रङ्को र केही खस्रो हुन्छ। यसको डाँठ बढीमा ३ इन्च सम्म व्यास भएको हुन्छ।
पाइने स्थान
नेपालमा यो महाभारत, चुरे तथा तराइ सबै भेकमा पाइन्छ।
वनमाराबाट वनलाई हानी
रातो बुकीफूल जस्तो फूल फूल्ने यो वनस्पति शुरूमा घना जङ्गल भएको ठाउँमा उम्रेर त्यहाँ रहेको जङ्गललाई विस्तार विस्तार विनास गर्दै आफ्नो बर्चस्व कायम गर्ने भएकाले यसलाई "वनमारा" नामाकरण गरिएको हो।
बुझाई गलत पर्‍यो
काठमाडौंमा सानो सानो कालो डाँठ भएको चुच्चो पात भएको झार प्रजातिको वनस्पति कालीमुन्टेलाई वनमारा भनिन्छ। यद्यपि यो झार एकदमै सुख्खा ठाउँमा पनि उम्रन सक्ने तथा छिटो सड्नसक्ने भएकाले यसले भुँइमा भएको ओसिलोपनालाई धेरै समयसम्म सुक्न नदिने र कुहिएर मल प्रदान गर्ने गर्दछ। यो वनस्पतिलाई पूर्वतिर कालीझार अथवा तीते भन्ने गरिन्छ।
फाइदाहरू
वनमाराबाट विभिन् फाइदाहरू लिन सकिन्छ। यसको डाँठबाट वैकल्पिक कोइला "ब्रिकेट" बनाउन सकिन्छ। धरानस्थित "लाङ्घाली सामुदायिक वन" का उपभोक्ताहरूले वनमाराबाट ब्रिकेट बनाएर वैकल्पिक उर्जाको रूपमा सफल प्रयोग गरिरहेका छन्। काठमाडौंमा प्रतिगोटा १० रूपैयाँ पर्ने यस्तो ब्रिकेट यहाँ प्रतिगोटा ३ देखि ४ रूपियाँमा किन्न सकिन्छ। वन विनास गर्ने भएकोले यसको जति धेर प्रयोग गरेपनि वन संरक्षणमा फाइदा पुग्ने भएकाले वनमाराकै ब्रिकेट बनाउन थालिएको वनका उपभोक्ताहरू वताउँछन्। यसलाई खाडलमा जलाएर जैविक अंगार अर्थात बायोचार पनि बनाउने गरिएको छ।
प्रियङ्कारानी जोशी
प्रियङ्कारानी जोशी (Priyanka Rani Joshi, जन्म १९ मार्च १९९८) एक नेपाली मोडल र मिस नेपाल वर्ल्ड २०२२ को उपाधि विजेता हुन्। उनी मिस नेपाल वल्र्डको २६औँ उपाधि विजेता बनेकी थिइन्।
मिस नेपाल २०२२
उन्ले सन् २०२२ मा, सम्पन्न भएको मिस नेपाल वर्ल्ड २०२२ को उपाधि जित्न सफल भएकी थिइन्।
मिस वर्ल्ड २०२३
उनले मिस वर्ल्ड २०२३ मा नेपालको प्रतिनिधित्व गर्नेछिन्।
कादम्बिनी गांगुली
कादम्बिनी गांगुली (जन्म- १८ जुलाई, १८६१, भागलपुर, बिहार; मृत्यु- ३ अक्टोबर, १९२३, कलकत्ता, ब्रिटिश भारत) भारतकी पहली महिला स्नातक र पहली महिला फिजीशियन थिइन्। यती मात्र नभएर भारतीय राष्ट्रीय कांग्रेसको अधिवेशनमा सबसे पहिला भाषण दिने वाली महिलाको गौरव पनि कादम्बिनी गांगुलीलाई नै प्राप्त भएको थियो। कादम्बिनी गांगुली पहली दक्षिण एसियाली महिला थिइन्, जसले यूरोपियन मेडिसिनमा प्रशिक्षण लिएकी थिइन्।उनी कोइला खानीमा पनि काम गर्ने वाली महिलाहरूको लचर स्थितिमा पनि धेरै कार्य गरिन्। बंकिमचन्द्र चट्टोपाध्यायको रचनाहरूबाट कादम्बिनी बहुत प्रभावित थिइन्। उनमा देशभक्तिको भावना बंकिमचन्द्रको रचनाहरूबाट ने जागृतभएको थियो ।
नेशनल क्याम्पस फर बिजिनेश स्टडिज
नेशनल क्याम्पस फर बिजिनेश स्टडिज काठमाडौँ जिल्लामा रहेको एक क्याम्पस हो । यसले त्रिभुवन विश्वविद्यालयसँग सम्बन्धन लिएको छ।
सब्रिना फेरिल्ली
सब्रिना फेरिल्ली एक इटालियन मोडल तथा अभिनेत्री हुन् । उनको जन्म सन् १९६४ मा इटालीको रोम सहरमा भएको थियो।  उनले पाँच वटा राष्ट्रिय तथा अन्तर्राष्ट्रिय अवार्ड जितिसकेकी छिन् । सन् २०१३ मा उनले एकेडमी पुरस्कार विजेता चलचित्र ला ग्रान्डे बेलेजा मा समेत देखा परेकी थिइन।
जीवनी
इटालीको रोम सहरमा आफ्नो बाल्यकाल बिताएकी उनको पिता इटालियन कम्युनिष्ट पार्टीको पार्टी प्रबक्ता थिए । उनले पहिलोपटक सन् १९८६ को अन्त्यमा निर्मित चलचित्र "स्वीट्स फ्रोम स्ट्रेन्रजर"बाट आफ्नो अभिनय यात्रा सुरु गरेकी थिईन ।
फेरिल्लीले सन् २००३मा इटालियन अधिवक्ता अन्द्रीया पेरोनसँग बिबाह गरेकी थिईन । सन् २००५मा उनीसंग समन्ध बिछ्यद गरेपछि फ्लावियो क्यटानोसँग बिबाह गरेकी थिईन ।
नेशनल कलेज अफ इन्जिनियरिङ्ग
नेशनल कलेज अफ इन्जिनियरिङ्ग काठमाडौँ जिल्लामा रहेको एक क्याम्पस हो । यसले त्रिभुवन विश्वविद्यालयसँग सम्बन्धन लिएको छ।
विश्रान्ति मन्दिर
विश्रान्ति मन्दिर धनकुटा जिल्लाको बेलहारा गाविस वडा नं. ९ मूलघाटमा तमोर नदी किनारको रमणीय स्थानमा अवस्थित छ। त्यहा रहेको "शिव पाञ्चायन"को मन्दिरलाई विश्रान्ति मन्दिर भनिएको हो। २०४० सालमा स्थापित" विश्रान्ति मन्दिर नामक गैर सरकारी संस्थाबाट यस मन्दिरको निर्माण भएको हो। यसै संस्थाबाट मन्दिरको सञ्चालन, संरक्षण विकास तथा यसका आसपासका क्षेत्रमा विविध सेवामूलक गतिविधि सञ्चालन हुदै आएका छन्। विश्रान्ति मन्दिरले मन्दिर परिशरमा बृद्धाश्रम निर्माण गरी बृद्धबृद्धाहरूलाई आश्रय दिइ पालनपोषण गर्दै आएको छ। यस मन्दिरमा पूजापाठ गर्न धनकुटा जिल्ला र वाहिरबाट प्रति दिन धेरै मानिसहरू आउने गर्दछन्। यस मन्दिरमा विवाह, ब्रतवन्ध गर्ने प्रचलन बढीरहेको छ। मन्दिरले दाहसंस्कार, काजकृया, पितृकार्य आदिका लागि सहयोग तथा सुविधा प्रदान गर्दै आएको छ। यस मन्दिरमा शिवरात्रिका दिन विशेष हर्षोल्लासका साथ पूजा गरिन्छ र सो दिन यहाँ मेला लाग्दछ। कोशी राजमार्ग छेउमा रहेको यो मन्दिरमा आउने दर्शनार्थीहरूलाई यातायातको सुविधा उपलव्ध छ।
२०१७ अफ्रिकी राष्ट्र कप
२०१७ अफ्रिकी नेसन्स कप  यो अफ्रिकी राष्ट्र कपको ३१ औँ संस्करण हो ।अफ्रिकी राष्ट्रहरूको राष्ट्रिय पुरूष फुटबल टिमहरू बिच हुने यो अन्तर्राष्ट्रिय फुटबल प्रतियोगिताको आयोजना अफ्रिकी फुटबल सङ्घले गरेको हो। यस २०१७ अफ्रिकी राष्ट्र कपको विजेता टिमले २०१८ सालमा रुसमा हुने फिफा विश्वकपमा सहभागीता जनाउन पाउने छ।
सहभागी टिमहरू
२०१७ अफ्रिकी नेसन्स कपमा सहभागी टिमहरूको सूची
ड्र
अन्तिम ड्र अनुसार २०१७ अफ्रिकी नेसन्स कपमा सहभागी टिमहरू
उच्च गोलकर्ताहरू
२०१७ अफ्रिकी नेसन्स कपका उच्च गोलकर्ताहरू
स्रोत
श्रेणी : अफ्रिकी नेसन्स कप श्रेणी :२०१७ सालका अन्तर्राष्ट्रिय फुटबल प्रतियोगिताहरू
नेशनल कलेज अफ कम्प्युटर स्टडिज
नेशनल कलेज अफ कम्प्युटर स्टडिज काठमाडौँ जिल्लामा रहेको एक क्याम्पस हो । यसले त्रिभुवन विश्वविद्यालयसँग सम्बन्धन लिएको छ।
पञ्चकन्या सहिदस्मृति पार्क
पञ्चकन्या शहीदस्मृति पार्क धनकुटा जिल्लामा अवस्थित स्मृति पार्क हो। यसलाई छिन्ताङ्ग पार्क भनेर पनि चिनिन्छ। तत्कलिन पञ्चायती शासकहरूद्वारा हत्या गरिएका छिन्ताङ्ग हत्याकाण्डका १५ जना शहीदहरूको प्रतिमा राखी पार्ककोरूपमा स्थापित यो पार्क छिन्ताङ्ग गाविस वडा नम्बर १ मा रहेको छ। यस पार्कमा छिन्ताङ्ग काण्डका शहीदहरू साथै जननेता मदन भण्डारीको प्रतिमा राखिएको छ। यस पार्कको निर्माण जिल्ला विकास समिति धनकुटाबाट भएको हो। छिन्ताङ्गदेवी मन्दिर नजीकै रहेको यस पार्कसम्म हिलेबाट कच्ची मोटर बाटो पुगेको छ।
नागेश्वर महादेव मन्दिर
नागेश्वर महादेव मन्दिर धनकुटा जिल्लाको लेगुवा गाविस वडा नं.-५ मा अवस्थित छ। यस ठाउँमा नाग आकारको शिवलिङ्ग भेटिएको र त्यही शिवलिङ्ग स्थापना गरी मन्दिर निर्माण गरी पूजा गर्न थालिएको हुँदा यसको नाम नागेश्वर महादेव रहेको हो भनिन्छ। यो मन्दिर करिव २०० वर्ष अगाडि निर्माण भएको मानिन्छ। यस मन्दिरमा दैनिक नित्यपूजा तथा श्रावण महिना र प्रत्येक पूर्णिमा, शिवरात्रि, नागपञ्चमी र वडा दशैमा विशेष पूजाआजा पनि गरिन्छ।
८१औँ एकेडेमी पुरस्कार
बेलायती सिनेमा स्लमडग मिलिनायरले अमेरिकाको हलिउडमा आ-योजित ८१औँ ओस्कार पुरस्कार समारोहमा सर्वाधिक आठ ओस्कार पुरस्कार जितेको छ।
सो सिनेमामा सर्वश्रेष्ठ सङ्गीतका लागि भारतका एआर रहमानले ओस्कार पुरस्कार जितेका छन्। उनले 'जय हो' गीतको सङ्गीतका लागि यो पुरस्कार जितेका हुन्। रहमानले गीत विधामा गीतकार गुलजारसँगै अर्को ओस्कार पुरस्कार पनि जितेका छन्। कुनै पनि भारतीयले दुई विधामा ओस्कार जितेको यो पहिलो अवसर हो।
यो सिनेमा मुम्बईको एक गरीब केटाको कथामाथि आधारित छÙ जो एक टेलिभिजन क्विज कार्यक्रममा सहभागी भएर करोडपति बन्दछ। यो सिनेमा नौ विधामा छनोट भएकोमा आठ विधामा ओस्कार जित्न सफल रहेको थियो।
स्लम डगका निर्देशक डेनी बोयलले सर्वोत्कृष्ट निर्देशकका लागि ओस्कार जिते। सर्वोत्कृष्ट अभिनयका लागि ओस्कार पुरस्कार 'मिल्का'मा समलैङ्गिक राजनीतिज्ञको भूमिका निर्वाह गरेका सेन पेनले हात पारे।
चण्डेश्वरी मन्दिर
चण्डेश्वरी मन्दिर बनेपामा मात्र हैन, पूरा काठमाडौँ उपत्यकामा भरि नै प्रख्यात रहेकोछ। धेरै नेवार समुदाय चण्डेश्वरीलाई कुलदेवी या इष्टदेवीको रूपमा पुज्ने गर्दछन।यी देवीलाई सनातन हिन्दू धर्मावलम्बीहरू चण्डेश्वरी भनेर मान्दछन् ,महायान बौद्धमार्गीहरू रक्षकको रूपमा मानिने एकजाती देवीको रूपमा पुज्दछन्।
स्थिति
यो मन्दिर काभ्रेपलाञ्चोक जिल्लाको बनेपा नगरपालीकाको उत्तरी भागमा रहेको छ।
वास्तु
यो मन्दिर नेपाली मौलीक प्यागोडा शैलीमा निर्माण गरिएको छ।यस मन्दिमा ३ तल्लाहरू रहेका छन्।पश्चिमी भित्तामा भैरबको मूर्ति रहेकोछ।यस मन्दिरमा पाचौँ सताव्दी इसंको हाराहारीमा बनाइको विश्वास गरिने माटोका दुर्लभ मूर्तिहरू फेलापरेकाछन्।
महत्त्व
यस मन्दिरकी देवीलाई तन्त्रमा विशेष महत्त्व दिइएको छ। चण्डेश्वरीलाई चामुण्डा,चण्डी,उग्रचण्डी या उग्रतारा आदिको नामले पनि मानिन्छ।यस स्थान बिबाह, ब्रतबन्ध, बनभोज या विशुद्ध पर्यटनको लागि मात्र पनि प्रयोग गरिदै आएको छ।
छुचुन्द्रो
छुचुन्द्रो मुसा जस्तै लामो थुतुनो भएको प्राणी हो। यो विश्वभर सबैभन्दा बढी पाइने जनावरहरू मध्ये एक हो। छुचुन्द्रोको लगभग ३० प्रजातिहरू हुने गरेको छ तर यसमध्ये केही प्रजातिहरूलाई मात्रै सामन्यतया हेर्न सकिन्छ। माटोमुनि बस्ने यो जनावरले समथर र लचिलो माटो पाएको खण्डमा २०० फिट गहिरो सुरुङसम्म खन्न सक्छ। यो जनावरलाई प्रायजसो खेतको वरिपरि हेर्न सकिन्छ। यो जनावर जमिनमुनि किल्लासरहको सुरुङ बनाएर लगभग आफ्नो सम्पूर्ण जीवन जमिनमुनि अँध्यारोमा बिताउने गर्छ। यिनीहरूको बेलनाकार शरीर, नरम भुत्ला तथा साना आँखा र कान हुन्छन्। यिनीहरूको पञ्जा धेरै शक्तिशाली र यसको पञ्जाको आकार कोदालो जस्तो हुन्छ। छुचुन्द्रोद्वारा बनाइएको सुरुङको बनावट एकदमै जटिल हुनेभएकोले अन्य जनावरहरू यसमा जान सक्दैन र कुनै जनावर यसको सुरुङमा पसिहालेपनि त्यो सुरक्षित रहन सक्दैन। छुचुन्द्रो यस्तो भोक्कड जीव हो जसले १२ घण्टासम्म केही खान पाएन भने भोककै कारण मर्छ।
मुख्य आहार
यस जनावरको मुख्य आहार अन्नबाली, सर्प र मुसा हो। लाटोकोसेरो बाहेक कसैले यसलाई मारेर खाँदैन।
हिन्दू मान्यता
हिन्दू धार्मिक मान्यता अनुसार छुचुन्द्रोलाई लक्ष्मीको रूप मानिन्छ र यो जनावर घरभित्र आइहालेमा समेत यसलाई मार्नुहुन्न।
पदमचाल
बैज्ञानिक नाम (ल्याटिन नाम) : रुहेम इमोडी (Rheum australe D.Don)
संस्कृत नाम : रेवाचिनी, अम्लसार , बेतसाम्ल , फलाम्ले , गन्धिनी
अन्य नाम : नेपालीमा “शंखत्र”
वनस्पति परिवार : पोलिगोनेसी ( Poylgonaceae)
परिचय
नेपालको ३,००० देखि ४,००० मि. सम्मको उचाईमा हिमाली भेगको फिरफिरे, ठींग्रे वा गोब्रे सल्ला इत्यादि भएका जङ्गलको छेउ छाउमा , थुम्कामा , खुला ठाउँमा र ढुङ्गाको अन्तरमा विरुवा पाइन्छ। यो १ देखि २ मि. सम्म अग्लो हुन्छ। यसको जरा र जमीन मुनि रहने काण्ड कसिएको गठिलो हुन्छ। बाहिरी भाग चाउरी परेको हुन्छ। यसबाट सुगन्धित वास पनि आउँछ। स्वाद भने पिरो, टर्रो र केही मात्रामा अमिलो पनि हुन्छ। जमीनबाटै पल्हाई आएका लामा डाठ भएका यसका पातहरू ३० से.मि. चौडा हुन्छन्।
विरुवाका माथिल्लो भागमा तल्ला पातहरूको दाँजोमा साना हुन्छन्। यसको फूलहरू साना र राता हुन्छन्। एउटै फूलमा भाले तथा पोथी दुवै योनी पाइन्छन्।
खेती
यसको विरुवा काण्डका टुक्राहरूबाट अथवा बीउबाट उमारिन्छ। विरुवाहरूलाई वसन्त ऋतुमा सारिन्छ। १.५ मी. दुरीमा रहेको खाल्टोमा बेस्सरी मल जल गरेपछि मात्र यो विरुवा सार्ने कार्य हुन्छ। नेपालमा निम्न जिल्लाहरूमा यसको खेती गर्न सकिन्छ ः दोलखा, गोरखा , लमजुङ्ग , म्याग्दी , रुकुम , पर्वत , कालिकोट , दैलेख , जाजरकोट आदि।
सङ्कलन
यसको जरा र जमीनमुनि रहने डाँठ शरद् ऋतुमा काटेर झिकिन्छ। ३ देखि १० वर्षका विरुवाहरूबाट यसको काण्ड आश्विन महिनातिर खनेर झिकिन्छ। यी लामा, मोटा जरा र काण्डलाई धोई सफा गरिन्छ। पातका लामा डाँठहरू पनि सङ्कलन गरिन्छ।
सुकाउने तथा संरक्षण
सङ्कलन गरिएको जरा र काण्डलाई स–साना गरी टुक्र्याइन्छ। ती टुक्राहरूलाई घाममा राम्रोसँग सुकाउनु पर्दछ। केही केही टुक्राहरूको बीचमा प्वाल पारी त्यसभित्र डोरी छिराई छहारीमा दुईवटा खम्बा वा रुखमा बाँधी सुकाउने पनि गरिन्छ। सुकिसकेका जडीबुटीहरूलाई टुक्रयाई बोरामा पोको पारी सुख्खा ठाउँमा राखिन्छ। पातका लामा डाठँहरू छहारीमा सुकाई चुल्ठी पारेर ओवानो ठाउँमा सुकाइन्छ।
उपयोगिता
आयुर्वेदिय प्रणाली अनुसार यसको काण्ड र जरा जुलाफ, कब्जियत , तागत दिने र पखाला लाग्ने इत्यादिको औषधीमा प्रयोग गरिन्छ। सुन्निएको , मर्केको , भाँचिएको ठाउँमा पद्म चालको गाना कुटेर गाईको गउँतमा मिसाई लगाउनाले फाईदा गर्दछ।
यसलाई शक्तिवर्धक पाचक, वायुशमन गर्ने इत्यादि औषधीमा पनि व्यवहार गरिन्छ। यीनका हरिया र सुकेका डाँठ , पात र फूल पनि अचार तथा तरकारीमा प्रयोग गरिन्छ। युरोप तथा अमेरिकि भान्सामा प्रयोग हुने en:Rhubarb पनि यसै प्रजातिको बि‍रुवा हो|
रोबर्ट लेवान्डोस्की
रोबर्ट लेवान्डोस्कि Robert Lewandowski (जन्म २१ अगस्त १९८८) एक वर्तमान फुटबल जगतका चर्चित फुटबल खेलाडीहरू मध्ये एक हुन्। उनि हाल  स्पेनिश फुटबल  क्लब एफसी बार्सिलोनाबाट व्यवसायीक फुटबल खेल्ने गर्दछन्। हाल पोल्यान्ड टिमका समेत क्याप्टेन रहेका उनले पोल्यान्डबाट ८० भन्दा बढी अन्तर्राष्ट्रिय फुटबल खेलहरू खेलिसकेका छन्।
खेल जीवन
पोल्यान्डका घरेलु फुटबल लिगमा राम्रो प्रदर्शन गरेसँगै एकाएक पोल्यान्ड भरि तरङ्ग पैदा गर्न सफल लिवान्डोस्की २०१० मा बुन्डेसलिगा क्लब बोरूसिया डर्टमन्ड प्रवेश गरेका थिए । डर्टमन्डमा रहँदा उनी, गोट्जे र रूएसको जोडी अति प्रभावकारी सावित भएको थियो । सन् २०१४ मा उनले बायर्नको बाटो तताएका थिए ।
क्लब
साथै लेवान्डोस्कीले करियरकै महत्त्वपूर्ण उपाधि मानिने लिग उपाधिहरू भने चारवटा जितिसकेका छन्।
बार्सिलोना
१९ जुलाई २०२२ मा, लेवान्डोस्कीले ला लिगा क्लब बार्सिलोनाका लागि ४५ मिलियन युरोमा चार वर्षको सम्झौतामा हस्ताक्षर गरे, सम्भावित रूपमा एड-अनहरू सहित €50 मिलियनमा बढेर। सम्झौतामा € ५०० मिलियनको रिलीज सर्त समावेश छ। ७ अगस्ट २०२२ मा, उनले क्याम्प नोउमा आयोजित जोआन ग्याम्पर ट्रफी प्रि-सिजन खेलमा मेक्सिकन क्लब UNAM माथि ६-० को जितमा बार्सिलोनाका लागि पहिलो गोल गरे। १३ अगस्टमा, उनले लिगमा रायो भालेकानो विरुद्ध ०-० को बराबरीमा क्लबका लागि आफ्नो प्रतिस्पर्धी डेब्यू गरे।
अन्तर्राष्ट्रिय
उनी पोल्यान्ड फुटबल टिमका तर्फबाट हालसम्म कुल ८० भन्दा बढी बढी अन्तर्राष्ट्रिय फुटबल म्याच खेलि सकेका छन् ।भने ४० भन्दा बढी अन्तर्राष्ट्रिय गोलहरू समेत गरिसकेका छन्।
उनी युरो कप २०१६ को छनोट प्रतियोगिताको समेत सर्वाधिक गोलकर्ता समेत हुन् जसले छनोट खेल अवधि भर कुल १३ गोल गरेका थिए।
क्लब
२०१०-११,२०११-१२,२०१४-१५,२०१५-१६
जेलिन फक्स
जेलिन फक्स (जन्म १८ फेब्रुअरी १९८८) अमेरिकन अश्लील चलचित्र अभिनेत्री हुन । उनी २००७ मा १९ वर्षको उमेरमा अश्लील चलचित्र क्षेत्रमा प्रवेश गरिन ।
व्यक्तिगत जीवन
जेलिन कुकुर पाल्न सौखिन छिन, उनीसंग टाइसन र पोसम नाम गरेका दुईवटा कुकुरहरू छन ।
चतुरवाहु विष्णु मन्दिर
केही वर्षअघि पुरातत्त्व विभागबाट पुरानो शैलीमा निर्मित डाँडाबजारमा अवस्थित यस मन्दिरमा छैटौँ सताव्दी तीरको चतुरवाहु विष्णुको प्रस्तर मुर्ति स्थापना गरिएको छ।
नेशनल कलेज अफ टेक्निकल साइन्स
नेशनल कलेज अफ टेक्निकल साइन्स काठमाडौँ जिल्लामा रहेको एक क्याम्पस हो । यसले त्रिभुवन विश्वविद्यालयसँग सम्बन्धन लिएको छ।
तपानुली वनमान्छे
तपानुली वनमान्छे इन्डोनेसियाको सुमात्रा टापुको दक्षिणी तपानुलीमा प्रतिबन्धित वनमान्छेको प्रजाति हो। यो सुमात्रानी वनमान्छेको साथमा, टापुमा टाढा उत्तरपश्चिममा पाइने, र बोर्नियो वनमान्छेसँगसँगै वनमान्छेको तीन ज्ञात प्रजातिहरू मध्ये एक हो। पुरुष तपानुली वनमान्छेको चर्को, लामो दूरीको कल वा 'लामो कल' सुमात्रान वनमान्छेको तुलनामा उच्च अधिकतम फ्रिक्वेन्सी छ, र धेरै लामो समयसम्म रहन्छ र बोर्नियो वनमान्छेको तुलनामा धेरै दालहरू छन्।
राजनीतिक दल
राजनीतिक दल एउटा राजनीतिक संस्था (Political organisation) हो जो शासन मा राजनीतिक शक्ति प्राप्त गर्ने र त्यसलाई निरन्तर कायम गर्ने प्रयत्न गर्दछ ।  यसको लाई प्राय: त्यो निर्वाचन को प्रक्रियामा भाग लिदछन। राजनीतिक दलहरूको आफ्नो सिद्धान्त वा लक्ष्य (विजन) हुन्छन,   जुन प्राय: लिखित दस्तावेजको रूपमा हुदछ।
विभिन्न् देशहरूमा राजनीतिक दलको अलगलग स्थिति वा व्यवस्था छ।  केही देशहरूमा कुनै पनि राजनीतिक दल हुदैन। कहीं एउटै दल सर्वेसर्वा (डामिनैन्ट) हुदछ। कहीं मुख्यतया दुई दल  हुदछ।  र  धेरै जसो देशमा दुई भन्दा ज्यादा दल छन्।
लोकतन्त्रमा राजनीतिक दल
नेपालको अन्तरिम संविधान २०६३ले राजतन्त्रको विधिवत् अन्त्य गरी नेपाललाई सङ्घीय लोकतान्त्रिक गणतन्त्रको घोषणा गरेको छ । यसरी अहिले सङ्घिय लोकतान्त्रिक गणतन्त्र भएको देशलाई संस्थागत (आगामी संविधानमा उल्लेख) गर्नु र व्यवहारमा कार्यान्वयन गर्नु नै लोकतन्त्रको मुख्य आधार हो । सार्वभौमसत्ता र राजकीय सत्ता सम्पन्न नेपाली जनता नै भएकोले प्रतिष्प्रर्धात्मक बहूदलीय लोकतान्त्रिक शासन व्यवस्थामा हुने स्वतन्त्र र निष्पक्ष चुनाव मार्फत राजनीतिक दलहरु जनताबाट चुनिएर जनप्रतिनिधिको रूपमा लोकतन्त्र, जनआन्दोलन र अन्य आन्दोलनका भावना र मर्मलाई संविधानमा समेट्न अग्रसर हुनुपर्छ । देशमा भएका जातीय, क्षेत्रीय, लैंगिक र वर्गीय समस्यालाई सम्बोधन गर्नुपर्दछ । आफ्नो संविधान आफै बनाउन पाउने (आफ्नो भोट आफै छनौट गर्न पाउने) व्यवस्था लोकतन्त्रमा मात्र सम्भव छ । लोकतान्त्रिक शासन व्यवस्थामा पनि विभिन्न किसिमले जनताको प्रतिनिधित्व हुन्छ । मुख्यगरी प्रतिनिधि, प्रत्यक्ष र मिश्रीतलाई लिन सकिन्छ । प्रत्यक्ष लोकतन्त्रमा मतदाताले प्रत्यक्ष रूपमा नै नीति निर्माणमा सहभागी हुन्छन् । त्यसैगरी प्रतिनिधि लोकतन्त्रमा मतदताबाट चुनिएर जाने प्रतिनिधिमार्फत नीति निर्माण गर्दछन् भने मिश्रीत लोकतन्त्रमा कुनै नीति, नियम प्रत्यक्ष र कुनै प्रतिनिधि मार्फत हुने गर्दछ । लोकतन्त्रको दुई मुलभूत सिद्धान्त भनेको समानता र स्वतन्त्रता हुन् । राज्यमा वस्ने सबै नागरीक कानुनको हेराईमा वरावर र समान हुन्छन् अनि त्यहांको संविधानमा नागरिक स्वतन्त्रता उल्लेख गरिएको हुन्छ ।
१८ औँ शताव्दिमा पुरातनवादी “ टोरीज” विरुद्ध “ हेविग्ज” समूह पछि वेलायतबाट आधुनिक राजनीतिक दलको उदय भएको हो । जहाँ लोकतन्त्र (संसदीय बहुदलीय निर्वाचन पद्धती) छ, त्यहाँ राजनीतिक दलको अस्तित्व हुन्छ । राजनीतिक दलको मुख्य उद्देश्य निर्वाचन मार्फत चुनिएर सरकार (राज्य र सत्ता) सञ्चालन गर्नु हो । लोकतन्त्रमा कुनै पनि राजनीतिक दललाई चुनावमा स्वतन्त्र रूपमा प्रचार प्रसार गर्न बन्देज हुदैन । राजनीतिक दलले खुल्ला(स्वतन्त्र) रूपमा आप्mनो विचार, नीति, कार्यक्रम, अभिव्यक्ति घोषणापत्र(प्रतिवद्धता) मार्फत जनता समक्ष लैजान्छन् । राजनीतिक दललाई जनतामाझ जान र जनतालाई राजनीतिक दल छनौट गर्न कुनैपनि व्यक्ति, समूह, दलको डर, धम्की, त्रास र आतंक हुनु हुंदैन । नेपालमा राजनीतिक दल खोल्न पाउने अधिकारलाई मौलिक हकको रूपमा उल्लेख गरिएको छ ।
दोस्रो संविधानसभाको निर्वाचन पछि लोकतन्त्र र राजनीतिक दलका वारेमा धेरै किसिमका टिका टिप्पणी, बहस, छलफल भएका छन् । कसैले लोकतन्त्रको विजयको उद्घोष गरेका छन् त कसैले सङ्घियता विरोधीको जीतको संज्ञा दिएका छन् । जे होस् जनताको मतलाई स्वीकार्नै पर्छ । लोकतन्त्रको आधारभूत पक्ष भनेको नै जनादेशको सम्मान गर्नु हो । बहूदलीय प्रणालीमा दर्जनौं राजनीतिक दलहरु चुनावी प्रक्रियामा समावेश भएका हुन्छन् तर धेरै कम दललाई मात्र चुनाव जित्ने र वास्तविक राजनीतिक सत्ता हातपार्ने अवसर प्राप्त हुन्छ । राजनीतिक दल त्यो बेला मात्र सफल हुन्छ जहाँ जनभावना अनुसार शक्ति र सत्तामा रहेर जनताकै लागि काम गर्छ । जनभावना (परिवर्तन) लाई संस्थागत गर्न नसक्दा त्यसबाट लोकतन्त्र कमजोर हुनुका साथै अधिनायकबाद (निरंकुशता) जन्मन्छ । कुनै पनि राजनीतिक दलले जनभावना अनुसार काम गरेन भने त्यसलाई हटाउने क्षमता चुनावी प्रक्रिया मार्फत मात्र हुन्छ । त्यसको लागि आवधिक (नियमित) निर्वाचनको व्यवस्था हुन्छ । राजनीतिक दल संधै सफल हुन्छन् भन्ने छैन असफल पनि हुन सक्छन् । आन्तरिक (सङ्गठनिक) वा वाह्य कारणबाट तर समग्र लोकतान्त्तिक प्रणालीमा राजनीतिक दलको अस्तित्व समाप्त हुंदैन । नेपालका राजनीतिक दल र तिनका नेतृत्वले विगतमा गरेका गल्तिलाई सच्याएर आगामी दिनमा देशलाई गति (संविधान साथै विकास) दिन सक्यो भने राजनीतिक दलप्रति आम जनताको समर्थन सदैव रहन्छ ।
राजनीतिक दल विनाको लोकतन्त्र र लोकतन्त्रमा राजनीतिक दलको भूमिका नहुने भन्ने हुंदैन । राजनीतिक दल र लोकतन्त्रको एक आपसमा मेल (समझदारी) नहुँदा कुनै एक वा दुवै (राजनीतिक दल र लोकतन्त्र) कमजोर हुन्छ । जसबाट समाज (राष्ट्र) मा द्धन्द्ध, अस्थिरता पैदा हुन्छ । त्यसैले यी दुवै अन्तरसम्बन्धित छन् र हुनुपर्दछ । राजनीतिक दलहरु सरकारमा गएसँगै लोकतान्त्रिक भावनालाई विर्सेर दलगत स्वार्थमा लागेको पाइन्छ । राजनीतिक दलले सँधै निर्वाचनमा सहभागी हुने र शान्तिपूर्ण बाटोबाट मात्र सरकारमा स्थापित हुनुको सट्टा क्रान्तिकारी र आन्दोलनको बाटोबाट पनि अगाडि वढ्न सक्दछन् । देशको परिस्थिति, परिवर्तन, जनचाहना अनुसार अगाडि वढ्न सक्यो भने दलहरु सफल हुन्छन् । लोकतन्त्रलाई कमजोर बनाउन निरंकुशतावादी तत्व (समूह)हरू लागि परेका हुन्छन् । उनीहरूको एउटै मात्र उद्देश्य एकल शासन गरी अन्य जनतालाई नियन्त्रणमा राखी शक्ति र सत्ताको अभ्यासमा सम्पूर्ण शक्ति आप्mनो पक्षमा लिनु हुन्छ । विश्वमा धेरै देशहरूमा लोकतान्त्रिक शासन पद्दती छ त्यहाँ बहुदलीय शासन प्रणालीलाई स्वीकार गरिन्छ । जहाँ एकदलीय प्रणाली वा निरंकुशता हुन्छ त्यहाँ न राजनीतिक दलको अस्तित्व हुन्छ न लोकतन्त्रको नै । साउदी अरव, बहराईन, सयुक्त अरब इमिरेट्समा निरंकुश एकतन्त्रिक साशन छ भने उत्तर कोरिया, चीन, क्युवामा साम्यवादी एकतन्त्रिय शासन छ । निरंकुश, राजतन्त्र, शैनिक शासन र कम्युनिष्ट शासन भएका देश परिवर्तित भएर बहुदलीय प्रणालीमा प्रवेश गर्दैछन् । संसारमा कम्युनिष्ट शासनको (साम्यवादी) प्रयोग भएपनि त्यो निरंकुशतातर्फ उन्मुख भएकोले कम्युनिष्ट शासन पनि असफल हुंदैछ । रसिया(सोभियत सघ) पनि यही कारणले असफल भएको थियो । त्यसैले लोकतान्त्रिक शासन पद्धति सर्वमान्य छ जहाँ राजनीतिक दल, जनता र अन्य समूहको अस्तित्व हुन्छ ।
राजनीतिक दलमाथि अविश्वास रहे पनि जनताले फेरी पनि तिनै राजनीतिक दललाई चुनावमार्फत आगामी संविधान निर्माण गर्ने जिम्मेवारी दिएका छन् । किनकी लोकतन्त्रमा अर्को कुनै विधि नै छैन । जननिर्वाचित व्यक्ति, समूह (राजनीतिक दल) ले मात्र त्यो प्रक्रियामा भाग लिन पाउँछ । यसमा राजनीतिक दलका नेता तथा नेतृत्व साथै सम्पूर्ण सम्बन्धित पक्ष जिम्मेवारपूर्ण हुनुपर्छ । यो अवसर पटक पटक आउने पनि छैन र संविधान निर्माण गर्ने जस्तो कुरा राजनीतिक दलको घोषणापत्र(दस्तावेज) नभएर देशमा रहेका सम्पूर्ण शक्ति (जनता) को प्रतिनिधि हुने खालको हुने भएकोले सम्पूर्ण दलको जिम्मेवारी वरावरी रहन्छ । यसो भएको खण्डमा मात्र लोकतान्त्रिक संविधान वन्छ त्यो सवैको हितमा हुन्छ । अहिलेको संक्रमणकालिन अवस्थामा देशलाई निकास दिन सक्ने वैधानिक शक्ति(निकाय) राजनीतिक दल हुन् । २००७, २०४६, २०६२।६३ मा भएका जनआन्दोलनको नेतृत्व पनि राजनीतिक दलले नै गरेका थिए । जनतामाझ राजनीतिक चेतना फैलाउने, राजनीतिक, संस्कृतिक, आर्थिक कार्यक्रम सञ्चालन गर्ने, सङ्गठन निर्माण गर्ने देखि लिएर सरकारको स्थापना र नियन्त्रण, कानुन तथा नीति निर्माण गर्ने, संवैधानिक अंगमा नियुक्ति गर्ने, अन्तरराष्ट्रिय जनतासँग सम्बन्ध स्थापित गर्ने, सरकारका अनुचित गतिविधिका प्रतिपक्षमा रहेर आलोचना गर्ने काम पनि राजनीतिक दलले नै गर्दछन् । त्यसैले राजनीतिक दलको भूमिका सबैभन्दा उच्च हुन्छ ।
अहिले राजनीतिक दलको मुख्य कार्य सङ्घीय लोकतान्त्रिक गणतन्त्रका आधारभूत कुराहरु सङ्घीयता, राज्य पुनसंरचना, धर्म निरपेक्षता, समावेशिता, समानुपातिकता र देशमा पछाडी परेका, पारिएका क्षेत्र, जात, लिंग, भाषा, धर्मको प्रतिनिधित्व आगामी संविधानमा गर्नु हो । त्यसैगरी स्वतन्त्र न्यायपालिका, प्रेस स्वतन्त्रता, मानव अधिकार, विधिको शासनको पूर्ण ग्यारेण्टी हुनुपर्दछ । राष्ट्रियता, स्थानीय जनताको देशका सम्पूर्ण श्रोत साधनमा पहुँच, वालिग मताधिकार, बहूदलीय व्यवस्था, स्वतन्त्रता, अखण्डता आदिको स्पष्ट उल्लेख हुनुपर्दछ । राजनीतिक स्थायित्वका साथै शिक्षा, स्वस्थ्य, रोजगारको प्रत्याभुती हुनुपर्दछ । समाजका अन्य पक्षको विकासको आधार राजनीति भएकोले यसलाई पूरा गर्ने एकमात्र प्रतिनिधि संस्था राजनीतिक दल भएकोले संवैधानिक बाटो(सरकार) मार्फत त्यसको कार्यान्वयन गरिनु पर्दछ । राजनीतिक दल जिम्मेवार भएको खण्डमा राजनीतिक गतिरोध अन्त्य गर्नुका साथै देशलाई हामी(नेपाली) ले भन्ने गरेको नयाँ नेपालको गन्तव्यमा पु¥याउन सकिन्छ । त्यसको लागि राजनीतिक दलले नेपाल (समाज, राष्ट्र) ले चाहेजस्तो सङ्घीय लोकतन्त्र सहितको गणतान्त्रिक संविधनका लािग सहमति र सहकार्य गर्न आवश्यक छ ।
पाताले छाँगो
पातले छाँगो वा डेभिज फल्स (Davis Falls)को नामले चिनिने यो झरना कास्की जिल्लाको पोखरामा अवस्थित छ । जमीनको सतह भन्दा तल गुप्तेश्वर गुफा तर्फ झर्ने यो झरना वर्षायाममा हेर्न लायकको छ । डेभी नाम गरेकी एक स्विस पर्यटक यस झरनाबाट खसेर बेपत्ता भएको हुनाले यस झरनाको नाम डेभिज फल्स रहन गएको हो । एउटा प्राकृतिक सुरुंगको माध्यमबाट यो झरना लगभग ५०० फिट माथिबाट जमिनस्तरभन्दा १०० फिट तल सम्म झर्दछ । सन् १९६१ मा फेवा तालमा पौडदै गर्दा एक जना स्विस पर्यटक अप्रत्यासित रूपले आएको बाढीको कारण पानीमै बगीन र उसलाई उसको श्रीमानले जोगाउन सकेन यसै प्रकार, त्यस महिलाको शरीर कहिले पनि भेटाउन सकिएन जसको फलस्वरूप यस पाताले छाँगोलाई त्यस महिलाको नाम बाटै डेभिज फल नामाङ्कित गरियो ।
पर्यटन
डेभिस फलमा अधिकांश भारतीय पर्यटक आउने गरेका छन् । डेभिस फल परिसरभित्र पानीको झरनाबाहेक ‘विसपुल’ र ‘मनोरञ्जन पार्क’ पनि आकर्षक स्थलहरू हुन् । शैक्षिक भ्रमणमा आउने विद्यार्थीहरूले पनि यस स्थललाई पहिलो रोजाइ बनाउने गरेका छन् । डेभिस फलको प्राचीन नाम ‘पातले छाँगो’ हो । स्थानीय छोरेपाटन उच्च माविले यसको संरक्षणको जिम्मा लिएको छ । पोखराको पर्यटन विकासका लागि डेभिस फलको आकर्षण प्रमुख रहेको छोरेपाटन उच्च माविका प्राचार्य लक्ष्मण थापा बताउँछन् ।
नेशनल कलेज अफ फूड साइन्स एण्ड टेक्नोलोजी
नेशनल कलेज अफ फूड साइन्स एण्ड टेक्नोलोजी काठमाडौँ जिल्लामा रहेको एक क्याम्पस हो । यसले त्रिभुवन विश्वविद्यालयसँग सम्बन्धन लिएको छ।
मार्गाथान
धनकुटा नगरपालिका वडा नं. ५ विहिबारे हाटमा रहेको मार्गादेवीको मन्दिरलाई मार्गाथान भनिन्छ। मार्गाथानलाई इँटाको चौघेराले घेरी भित्र पस्नका लागि ढोका बनाइएको छ। चौघेराको बीचमा फलामका त्रिशूलहरू राखिएका छन्। त्यस मन्दिरमा आठपहरिया राई जातिले धुलेपूजा, न्वागीपूजा, मंसीरे पूर्णिमा आदिमा विशेष पूजा गरी सुँगुरको पाठा तथा कुखुराको चल्ला वलि दिने चलन रहेको छ।
सिर मेमोरियल अस्पताल
सिर मेमोरियल हस्पिटल सेभेन्थ डे एड्भेन्टिस्ट अस्पताल हो। यो नेपालको बनेपा नगरपालिकामा रहेको छ । यो बनेपाको सबै भन्दा पुरानो अस्पताल हो। यस अस्पतालले बनेपाका र छिमेकमा रहेका स्थानमा रहेका मानिहरूलाई औषधोपचार सेवा प्रदान गर्दै आइरहेको छ ।
प्लेयर्स (२०१२ चलचित्र)
प्लेयर्स (Players) एक भारतीय चलचित्र हो, जसको निर्देशक अब्बास-मस्तान हुन् । यस चलचित्रमा अभिषेक बच्चन, बबी देओल, सोनम कपूर, नील नितिन मुकेश तथा बिपाशा बसु मुख्य किरदारमा छन् ।
प्रोस्टेट
प्रोस्टेट ग्रन्थिको वृद्धि
यो ग्रन्थि ७-१२ ग्रामको हुन्छ। यसका ३ भागमध्ये दायाँ-बायाँ रहेका दुई भाग उमेर बढ्दै जाँदा छिटोछिटो वृद्धि हुन्छ तर बीचको भाग सामान्यतया कम बढ्छ। यसले पिसाब सञ्चालनमा बढी बाधा हुने गर्छ। ग्रन्थि र रेसा तथा मांसपेशीयुक्त तन्तुबाट बनेको एउटा ग्रन्थि हो प्रोस्टेट। यो कम लचकदार हुन्छ र पिसाब प्रवाहमा असर गर्छ। शिशु अवस्थामा प्रोस्टेट ग्रन्थि ज्यादै सानो हुन्छ र वयस्क सुरु भएपछि प्रत्येक ३ वर्षमा २ गुनाले वृद्धि हुन्छ। २० वर्षमा यो ग्रन्थि १५-२० ग्रामसम्मको हुन्छ तर ३०-५५ वर्षको उमेरमा करिब साढे ४ वर्षमा दुगुना हुने गरेर वृद्धि हुन्छ। त्यसपछि ५५-७० वर्षसम्म ग्रन्थिको वृद्धि भए पनि रफ्तार केही कम भएर दुई गुना वृद्धि हुन १० वर्ष लाग्ने हुन्छ। ७० वर्षपछि पनि ग्रन्थिको वृद्धि हुने प्रक्रिया कम रफ्तारमा भए पनि जारी नै रहन्छ।
प्रोस्टेट ग्रन्थिको वृद्धि एउटा प्रक्रिया हो, जहाँ पौरुष ग्रन्थि विस्तारै बढ्दै जान्छ र मूत्रनलीमा दबाब दिन्छ र मूत्रनली साँघुरो भएपछि पिसाब फेर्न गाह्रो हुन्छ। सामान्यतः पुरुष ४० वर्ष पुगेपछि यो ग्रन्थि बढ्दै जान्छ र ६० वर्ष उमेरपश्चात् करबि एकतिहाइमा यो समस्या देखापर्छ। पौरुष ग्रन्थिले एक किसिमको तरल पदार्थ उत्पादन गर्छ, जुन यौन सम्पर्कको समयमा शुक्रसँग मिसिएर यौन सम्पर्कलाई आद्र एवं सहज बनाउँछ। साथै, यसले शुक्रकिटलाई पोषण प्रदान गर्छ । प्रोस्टेट ग्रन्थि सुन्निएको प्रारम्भिक अवस्थामा मूत्रनलीको मांसपेशी बाक्लो हुन्छ र पिसाबलाई च्यापिएको साँघुरो मूत्रनलीमार्फत खुम्चिने प्रक्रियाद्वारा जोडसँग धकेल्छ । जसका कारण मूत्रथैली बढी संवेदनशील हुन्छ र पिसाब पटक-पटक तथा अचानक फेर्नुपर्ने हुन्छ। जब प्रोस्टेट ग्रन्थिमा कोषहरूको संख्या वृद्धि हुन्छ, यो ग्रन्थिको आकार तथा तौल वृद्धि हुँदै जान्छ।सुरुमा प्रोस्टेट ग्रन्थि वृद्धि हुँदा मूत्र नलीको भागको छेउछाउमा रहेका ग्रन्थिको वृद्धि हुने गर्छ। प्रोस्टेट ग्रन्थिको खोलको लचकता सीमित हुने भएकाले यसको वृद्धि हुँदा पिसाब अवरोधका केही लक्षणहरू देखा पर्छन्। फलस्वरूप मूत्र थैलीका मांसपेशी मोटो हुने र मांसपेशीबीच खाल्टो हुन सुरु हुन्छ। यस्ता खाल्टा भएका मूत्र थैली सामान्यभन्दा निकै कमजोर हुन्छन्। समय बित्दै जाँदा यी मांसपेशीलाई रेसायुक्त तन्तुले प्रतिस्थापन गर्दै जान्छ। थैली अझै बढी शक्तिहीन भई मूत्र सञ्चालन गर्न अक्षम बन्छ। यस्तो अवस्थामा बिरामी कमजोर वेगले पिसाब फेर्ने, लामो समय लगाउने र थैलीमा भएको सबै पिसाब निखार्न नसक्ने हुन्छ। त्यसका अलावा मृगौलाबाट पिसाब थैलीमा मूत्र सञ्चालन गर्न मूत्र वाहिनी नलीहरू पनि फुल्ने गर्छन् र यो क्रम अगाडि बढे मृगौला पनि फुल्ने गर्छ। ग्रन्थि जति बढ्यो त्यति नै मूत्र नली साँघुरिने र लम्बिने हुन्छ।
प्रोस्टेट ग्रन्थिमा मुख्यतया तीनवटा समस्या हुन्छन्:-
प्रोस्टेट ग्रन्थिको संक्रमण चार प्रकारको हुन्छ
यस्तै, प्रोस्टेट ग्रन्थिमा प्रशस्त मात्रामा कोषहरूको वृद्धि भएर पनि प्रोस्टेट ग्रन्थिको वृद्धि हुन्छ। यो उमेर बढ्दै जाँदा हुने प्राकृतिक तथा साझा कारण हो। प्रोस्टेट ग्रन्थि बढ्दै गएपछि आफ्नो स्थानबाट फैलिन सुरु गर्छ। तर, फैलिने ठाउँ नभएपछि मूत्रनलीमा दबाब पर्छ, जसको कारण पिसाबमा समस्या उत्पन्न हुन्छ। बिरामीलाई पटक-पटक पिसाब लाग्नु, पिसाबको बहाव कमजोर हुनु, पिसाबको धार रोकिनु, थोपाथोपा पिसाब चुहिनु आदि लक्षणहरू देखा पर्छन्|यो अवस्था बिगि्रएमा प्रोस्टेट वृद्धिका कारण पिसाब थैली कमजोर हुन्छ, पिसाब पूर्ण रूपमा रोकिन सक्छ र मिर्गौला फेलर हुन सक्छ।
प्रोस्टेट ग्रन्थि बढेको पत्ता लगाउन चिकित्सकद्वारा शारीरकि जाँच, अल्ट्रासाउन्ड, सिस्टोस्कोपी, एन्डिज टेस्ट तथा उपद्रवहरू पत्ता लगाउन रक्त तथा पिसाबको परीक्षण र बायोप्सी पनि गरिन्छ। अल्ट्रासाउन्डद्वारा प्रोस्टेटको तौल, आकार तथा अवस्था पत्ता लाग्छ भने सिस्टोस्कोपीद्वारा अवरुद्धता पत्ता लाग्छ । साथै, यी परीक्षणबाट पिसाब फेरसिकेपछि मूत्रथैलीमा रहने मूत्रको मात्रा पनि पत्ता लाग्छ।
चिकित्सकको सल्लाह अनुसार लाक्षणिक उपचार, प्रतिजैविक औषधीको प्रयोग, अल्फा ब्लकर तथा प्रोस्टेट ग्रन्थिलाई सुकाउने औषधीको प्रयोग निकै प्रभावकारी छ। तृतीय अवस्थामा पुगेका वा औषधीले काम नगरेमा अप्रेसन गर्नुपर्छ।
क्यान्सर नहुने प्रकृतिको प्रोस्टेट वृद्धिमा पुराना कोषिकाहरू मर्दैनन् तर नयाँ कोषिकाहरू लगातार वृद्धि हुँदै जान्छन्। कोषहरू धेरै मात्रामा वृद्धि भएपछि प्रोस्टेट ग्रन्थि बाक्लो हुन्छ, जसले मूत्रनलीलाई साँघुरो पार्छ र पिसाबको समस्या देखिन्छ। मान्छेको शरीरमा टेस्टेस्टेरोन र एस्ट्रोजेन हर्मोन हुन्छन्। उमेर बढ्दै गएपछि टेस्टेस्टेरोनको मात्रा घट्दै जान्छ र एस्ट्रोजेनको मात्रा बढ्छ अनि प्रोस्टेट ग्रन्थिमा कोषहरू बढ्ने प्रक्रियालाई उत्प्रेरति गर्छ। फलस्वरूप, प्रोस्टेट ग्रन्थि बढ्छ। प्रोस्टेट बढ्नु क्यान्सर होइन र यसको कारण क्यान्सर हुने सम्भावना पनि बढ्दैन तर कहिलेकाहीँ प्रोस्टेट वृद्धि र प्रोस्टेट क्यान्सर एकैपटक पनि हुनसक्छ । प्रोस्टेट वृद्धिलाई समयमै उपचार नगरेमा पिसाब रोकिने, पिसाबमा संक्रमण हुने, पत्थरी हुने, मिर्गौला बिग्रने, पिसाबमा रक्त मिसिने, मिर्गौलामा पानी जम्ने, मूत्रथैली सुन्निने, मूत्रथैली बिग्रने आदि समस्या उत्पन्न हुन्छन्।
वृद्धावस्था, वंशाणुगत, मोटोपना, हर्मोनको असन्तुलन आदिले प्रोस्टेट क्यान्सर हुन्छ। रातो मासु, बढी चिल्लो पदार्थ, चुरोट आदिको सेवनले क्यान्सरको जोखिम बढ्छ। प्रशस्त तरकारी, फलफूल, अन्न, टुसा उमारेका गेडागुडी आदि खाने व्यक्तिलाई प्रोस्टेट क्यान्सरको सम्भावना कम हुन्छ। गोलभेँडा, रातो अंगुर तथा खर्बुजामा 'लाईकोपेन्सेज' नामक तत्त्व हुन्छ, जसले डीएनए नष्ट हुनबाट बचाउँछ र प्रोस्टेट क्यान्सरको खतरा कम हुन्छ। काउली, ब्रोकाउली, भिटामिन ई आदिको नियमित सेवनले पनि प्रोस्टेट क्यान्सरबाट बचाउँछ। प्रोस्टेट क्यान्सर गोराभन्दा काला पुरुषमा बढी पाइन्छ। एसियाको तुलनामा अमेरकिा र युरोपमा यो समस्या भयावह छ। अमेरकिामा मात्र २० लाख पुरुषहरू प्रोस्टेट क्यान्सरले पीडित छन्। फोक्सोको क्यान्सरपछिको दोस्रो कारक प्रोस्टेटको क्यान्सर नै हो। क्यान्सर भइसकेपछि विकिरण, हर्मोनथेरापी, कोमोथेरापी, शल्यक्रियाजस्ता जटिल उपचार अवलम्बन गर्नुबाहेक अर्को विकल्प छैन। तसर्थ, ४० वर्ष नाघेपछि नियमित स्वास्थ्य परीक्षण गरेर समयमै रोगको पहिचान गर्नु नै रोकथामको सबैभन्दा प्रभावकारी उपाय हो|
भ्याकुर
बैज्ञानिक नाम ( ल्याटिन नाम ) : डाएस्कोरिया डेलट्वाइडिया (Dioscorea deltoidea Wall.)
संस्कृत नाम : बहाहकन्द
अन्य नाम : नेपालीमा “गुने माउरो”, “कुकुर तरुल”
वनस्पति परिवार : डाएस्कोरियसी (Dioscoreaceae)
परिचय
नेपालको महाभारत तथा निम्न हिम श्रृंखलाको ९०० देखि ३,००० मिटरसम्म उचाईमा चिसो, ओसिलो र पतकर कुहेर मल भएको , अक्सर गरेर ढुङ्गै ,ढुङ्गा भएको भिरालो जग्गामा साल , सल्ला , लालीगुँराँस , कटुस , फलाँस इत्यादिको जंगलमा यो प्रशस्त मात्रामा पाइन्छ।
वसन्त ऋतु शुरु भएपछि भ्याकुरको झिनो, चिल्लो लहरा जमीन मुनि रहेको अदुवाको आकार जस्तो गानोबाट पल्हाई आउँछ। गानो साहृो , कडा , मोटो ( मोटाई ६ मिलिमिटर देखि २ से.मी. ) र जमीन भित्र समकोण बनेको हुन्छ। गानाको बाहिरी भाग खैरो रंगको हुन्छ। यसको भित्री भाग (भाँच्दा) पँहेलो वा सेतो तथा सुन्तला रंगको हुन्छ। अरु रंगको भन्दा सेतो रंगको गानोलाई उच्च गुणस्तरको ठहराईएको छ। गानोबाट निस्केका जराहरू बँदेलका रौँ जस्ता दहृो , लामा तथा झिना हुन्छन्। लहराका हरेक आँख्लामा एक एक पात हुन्छन्। पात २ देखि १४ से. मी. लामो र १ देखि ५ से. मी. चौडा, अण्डाकार , भालाकार तथा मुटु आकार भै टुप्पो तिखो र लामो भएको हुन्छ।
एक आँख्लाबाट फूलहरू एउटा झुप्पा बनि निस्केको हुन्छ। फूलको रंग सेतो हुन्छ। एकै विरुवामा भाले तथा पोथी दुवै फूल पाईँदैन।
खेती
भ्याकुरको खेती अक्सर ६० देखि ७० ग्राम तौल भएको काटिएको गानोबाट गरिन्छ। कोपिलाहरू आएको गानोलाई बसन्त ऋतुमा ड्याङ्गमा लगेर सारिन्छ।यसको बीजबाट पनि विरुवा उमारी खेती गरिन्छ। विरुवाहरूलाई सार्नु अघि खेतलाई खनजोत गरी गाई गोरुको मल (१,००० के. जी. प्रति रोपनी ) हाल्नु पर्दछ। त्यसपछि ड्याङ्गमा ६० से.मि.को फरकमा रोप्नु पर्दछ। गानोबाट लहराहरू पल्हाई आएपछि तिनलाई थाँक्रो दिनु अत्यन्त जरुरी छ। थाँक्रो दिन नर्कट, बाँसका चिरा , निगालो र अन्य काठका घोचाहरू काममा लगाउन सकिन्छ।
नयाँ डाँठको कलमीबाट पनि विरुवा उमारिन्छ। नेपालको निम्न लिखित जिल्लाहरूमा यसको खेती गर्न सकिन्छः काठमाडौँ, ललितपुर , भक्तपुर , काभेपलान्चोक , नुवाकोट , रसुवा , सिन्धुपाल्चोक , मकवानपुर , गोर्खा , पाल्पा , दैलेख , जुम्ला , जाजरकोट,कालिकोट विशेष गरी महावै गाउँपालिका ७ राम्नी तिलागुफा, रास्कोट नगरपालिका आदि
सङ्कलन
हरेक दोस्रो तथा चौथो वर्षमा कार्तिक देखि माघसम्ममा खनेर गानो झिकिन्छ। जंगलबाट सङ्कलन गरिंदा एक पटक सङ्कलन गरिसकेको क्षेत्रभित्र कम्तिमा २ वर्ष सम्म फेरि सङ्कलन गर्नु हुंदैन, कारण पछि फेरि आँफै पल्हाएर आवोस् भनि सङ्कलन गर्दा यसको गानोको केही भाग जमीन भित्रै छोड्नु अति जरुरी छ।
उपयोग
यो जुम्रा मार्न र माछा मार्ने विषको रूपमा प्रयोग गरिन्छ। यसको प्रशोधन गरी प्राप्त हुने डायोस्जेनिनबाट स्टेरोयेड हरमोन्स गर्भ निरोधक चक्कि (औषधी) पनि निर्माण गरिन्छ। घाउ, खटिरा र तागतको औषधीमा पनि यो प्रयोग गरिन्छ। यसलाई पोलेर खाने पनि गर्दछन्।
महेन्द्रनाथ
महेन्द्रनाथ अथवा मेंहदार भारतको बिहार प्रान्तको सिवान जिल्लामाअबस्थित एउटा धार्मिक स्थल हो । यहाँ भगवान शिवको मन्दिर र एउटा पोखरी छ। यो मन्दिर र पोखरीको निर्माण नेपालको राजा महेन्द्रले गराउनु भएको थियो र त्यसैले यो ठाँउको नाम महेन्द्रनाथ राखियो । महेन्द्रनाथको नाम अपभ्रम्स भएर मेँहदार भन्ने गरिन्छ ।
इतिहास
किदवन्ति छ कि त्यति बेला नेपालको सिमाना भारतको बिहारको सिवान सम्म थियो। त्यतिबेला राजा महेन्द्र साहलाई कुष्टरोग थियो। यात्रा गर्दा गर्दै राजा महेन्द्र महेन्द्रनाथ भन्ने ठाँउमा पुग्नु भयो त्यतिबेलानै राजा महेन्द्रलाई दिशा लाग्यो। राजा महेन्द्र दिशा गर्न जङ्गलमा बस्नुभयो। दिशा गरिसके पछि राजा पानीको खोजी गर्न थाल्नु भयो। एक ठाँउमा राजाले अलिकति हिलो भएको पानी देख्नु भयो। त्यो पानीमा एउटा सुंगुरको बच्चा देख्नुभयो। एक छिनमा हेर्दा हेर्दै सुंगुरको बच्चा हरायो। राजाले जसरीनै पानी छुनु भयो राजाको हातको कुष्टरोग निको भयो। यो देखेर राजा खुशी हुनुभयो र हिलोमा पसेर पुरै जीवभरी हिलो लगाउनुभयो र राजाको सबै कुष्टरोग निको भयो। राजा खुशी भयेर एउटा शिव भगवानको मन्दिरको निर्माण गराउनुभयो र त्यो हिलो भयेको ठाँउमा एउटा पोखरीको निर्माण गराउनुभयो। त्यो पोखरीलाई कमलदाह भन्छन्।
प्रमण्डल
प्रमण्डल भारतको प्रान्त भित्रको एक एकाइ हो। जसरी नेपालमा केही जिल्लाहरू मिलेर एक अञ्चल तथा केही अञ्चलहरू मिलेर एक विकास क्षेत्र बनेका छन त्यसरी नै भारतमा केही जिल्लाहरू मिलेर एक प्रमण्डल तथा केही प्रमण्डलहरू मिलेर एक प्रान्त बनेका छन्।
नेशनल इन्टिग्रेटेड कलेज
नेशनल इन्टिग्रेटेड कलेज काठमाडौँ जिल्लामा रहेको एक क्याम्पस हो । यसले त्रिभुवन विश्वविद्यालयसँग सम्बन्धन लिएको छ।
कृष्णमोहन श्रेष्ठ
कृष्णमोहन श्रेष्ठ नेपालको शसस्त्र प्रहरी बलका पहिलो महानिरिक्षक थिए।
उनको २०५९ माघ १२ गते माओवादीहरूले ललितपुरको बागडोलमा गोली हानी हत्या गरे। श्रेष्ठ नेपालको द्व्न्द्वमा मारिने सबै भन्दा उच्च तहका सुरक्षाकर्मी हुन्। तत्कालिन सशस्त्र प्रहरी बलका महानिरीक्षक कृष्णमोहन श्रेष्ठ, उनकी पत्नी नुडुप श्रेष्ठ र अंगरक्षक सशस्त्र प्रहरी नायव निरीक्षक सूर्यप्रसाद रेग्मी गोली प्रहारबाट मारिएका थिए ।. उनीहरू लाई नियमित मर्निङ वाकमा जाँदै गर्दा माओवादीले गोली हानेको थियो त्यसको तीन दिनपछि सरकार र माओवादीबीच दोस्रो पटक द्विपक्षीय युद्धविरामका लागि सहमति भएको थियो। । हाल त्यस ठाउँमा कृष्णमोहन-नुडुप स्मृति उद्यान निर्माण गरिएको छ । उनी प्रहरी सङ्गठनभित्र अत्यन्त शालीन, भद्र, मृदुभाषी, सक्षम र योग्य व्यक्तिको रूपमा चिनिन्थे ।
कृष्णमोन श्रेष्ठको जन्म वि.सं. २००३ साल फागुन ३ गते सङ्खुवासभा जिल्ला को चैनपुर बजारमा भएको थियो। वि.सं. २०२७ सालमा प्रहरी निरीक्षकबाट सेवा प्रवेश गरेका श्रेष्ठ २०५७ साल माघ १९ गते बलको संस्थापक सशस्त्र प्रहरी महानिरीक्षक बनेका थिए ।
जीवनी
२००३ साल फाल्गुण ३ गते संखुवासभा जिल्लाको तत्कालीन जिल्ला सदरमुकाम चैनपुर निवासी स्व. गङ्गाबहादुर श्रेष्ठ तथा स्व. प्रेमकुमारी श्रेष्ठका साहिला छोराको रूपमा जन्मेका थिए । दुई दाजुहरू महनमोहन र मानमोहन तथा भाइ जेसमोहन र पाँच जना दिदीबहिनीहरूका माईती स्वर्गीय कृष्णमोहनको शुभविवाह काठमाण्डौं लाजिम्पाट निवासी तेजमान शाक्यकी छोरी नुडुपसँग भएको थियो। सामाजिक तथा शिक्षा क्षेत्रमा सक्रिय नुढुप सशस्त्र प्रहरी बल परिवार महिला संघका अध्यक्षका साथै लिङ्कन स्कुल काठमाण्डौंमा शिक्षिका थिइन्। उनीहरूका तीन छोरीहरू नमिता, कृपा र किर्ती श्रेष्ठ छन्।
शिक्षा
स्नातक गरेको लगत्तै चैनपुरमा आफैले अध्ययन गरेको स्कुल श्री सरस्वती मा.वि. चैनपुरमा २०२५ देखि २०२७ साल सम्म प्रधानाध्यपकका रूपमा सेवा गरेका श्रेष्ठ। २०२७ सालमा खुल्ला प्रतियोगिताबाट छनौट भई प्रहरी निरीक्षकबाट प्रहरी सेवामा प्रवेश गरी नेपाल प्रहरीको प्रहरी नायव महानिरीक्षक (डि.आई.जी.पी.) हुँदै नेपाल प्रहरीको प्रहरी अतिरिक्त महानिरीक्षक (ए.आई.जी.पी.) सम्म भए। त्यसै बेला तत्कालीन सरकारद्वारा नेपाल प्रहरी तथा शाही नेपाली सेनाबाट अधिकारीहरू लिएर एउटा अर्धसैन्य बलको गठन गर्‍यो। यसरी गठन गरिएको सशस्त्र प्रहरी बलको पहिलो महानिरीक्षकको रूपमा २०५७ साल माघ १९ गते कृष्णमोहन नियुक्त भएका थिए ।
कृष्णमोहन श्रेष्ठको व्याडमिण्टन, भलिबल र फूटबल जस्ता खेलहरूमा निकै गहिरो रूचि थियो। उनी साहित्य तथा सँगीतको क्षेत्रमा समेत रुचि राख्थे भने समाज सेवामा समेत उनी कृयाशील थिए।
पुरस्कार तथा मान पद्‍वी
श्रेष्ठले शुभराज्यभिषेक पदक, गद्धी आरोहण रजत महोत्सव पदक, परदेश सेवा पदक, सार्क स्मृती पदक, दुर्गम सेवा पदक, यू.एन. पदक, गोरखा दक्षिणबाहु दोस्रो, त्रिशक्ति पट्ट तेस्रो र चौँथो लगायतका पुरस्कार र पदक पाएका थिए। तत्कालीन राजा ज्ञानेन्द्रबाट २०६० जेष्ठ ३० गते मरणोपरान्त सुप्रसिद्ध प्रबल गोरखा दक्षिणबाहु पहिलो प्रदान गरिएको थियो। त्यस्तै गरी श्रीमती नुडुप श्रेष्ठ लाई मरणोपरान्त सुप्रबल गोरखा दक्षिणबाहु दोस्रो प्रदान गरिएको थियो ।
पाथीभरा देवी मन्दिर (धनकुटा)
पाथीभरा देवी मन्दिर धनकुटा जिल्लाको भेडेटारबाट करिब १५/२० मिनेटको पैदल दुरीमा पश्चिम तर्फरहेको छ। यस मन्दिरमा दैनिक बिहान दर्शनार्थी हरु आउने गर्दछन्। विशेष दिन तथा चाडको बेला धेरै ठाउँको भक्तजनहरूको भीड लाग्ने गर्दछ। ताप्लेजुङ जिल्लाको प्रशिद्ध पाथीभरा देवीकाे प्रतिक स्वरूप स्थापना भएको यस मन्दिरमा स्वदेशी तथा विदेशी श्रद्धालु भक्तजनहरूको आउने गरेका छन्। भेडेटार चोक बाट मन्दिरसम्म पुग्ने कच्ची सडक निर्माण भई हाल पक्की सडक बनिसकेको छ । धनकुटा जिल्ला मा ऐतिहासिक, पर्यटकिय तथा धार्मिक स्थानहरू प्रसस्त मात्रामा छन् ।
निधि राजदान
निधि राजदान एक भारतीय पत्रकार र टेलिभिजन व्यक्तित्व हुन । उनी एनडीटिभी २४*७ को शो लेफ्ट, राईट र सेन्टरको प्राथमिक एङ्कर हुन्। यो कार्यक्रम साधारणतया हरेक दिन बेलुकी नयाँ दिल्ली को एउटा स्टूडियोबाट प्रत्यक्ष प्रसारित हुने गर्दछ जो कि समाचारहरु र त्यहिँ जोडिएको बहसको चर्चा गर्दछन्। १९९९बाट आफ्नो करियरको शुरुवात गरेकी निधि राजदान आफ्नो करियरमा अनेकौँ समाचार कार्यक्रमहरूको कभर गरेकी छन्, अनेकौँ श्रङ्खलाहरूको मेजबानी गरेकी छन्, र अनेकौँ पटक समाचार दृश्यबाट प्रत्यक्ष रिपोर्टिङ्ग गरेकी छन्। एनडीटिभी २४x७ एउटा अङ्ग्रेजी भाषाको टेलिभिजन नेटवर्क हो जो भारतमा समाचार र वर्तमान मामलाहरूलाई साथै आउँदछन्, जो की नयाँ दिल्ली टेलिभिजन लिमिटेडको स्वामित्वमा छन्।
करियर
राजदान एनडीटिभीमा १९९९ मा शामिल भईन र त्यहिँबाट वहाँ एक समाचार पत्रकार भईन । उनले एनडीटिभीको निम्नलिखित कार्यक्रमहरूको मेजबानी गर्छिन-
बहादुर शमशेर जङ्गबहादुर राणा
कमाण्डिङ जनरल सुप्रदिप्त मान्यवर नेपाल तारा ॐ राम पट्ट सुप्रसिद्ध प्रबल गोरखा दक्षिण बाहु सुबिख्यात त्रि शक्ति पट्ट महराजकुमार बहादुर शमशेर जङ्गबहादुर राणा महाराज जुद्ध शमशेर र महरानी पद्म कुमारीको पुत्र थिए। उनी बेलायतको लागि नेपालको प्रथम राजदुत थिए।
सेवा
वि.सं. १९९९७ साल श्रावण १ गते प्रधानमन्त्री श्री ३ जुद्द शमशेरको पालामा एक सनद जारी भई नेपालमा प्रधान न्यायालयको स्थापना भएको थियो । सो सनद बमोजिम न्यायाधीश जनरलको निर्वाचन भई बहादुर शमशेर ज.व.रा. न्यायाधीश जनरल पदमा निर्वाचित भएका थिए।
उनले शिक्षा मन्त्रालयको, परराष्ट्र मामिलाको मुन्सी खानाको, नेपाल बैङ्क डाइरेक्टर जनरल, प्रधानन्यायाधीश (न्यायाधीश जनरल) भएर सेवा गरे। पद्म शम्शेर द्वारा गठित संवैधानिक सुधार समितिको अध्यक्ष सदस्स्य भएर समेत काम गरे।
मृत्यु
उनको मृत्यु वि सं २०३४ मा बहादुर भवनमा भयो।
सन्दर्भ सामग्रीहरू
श्रेणी :त्रिशक्ति पट्ट
शनिग्रह
शनिग्रह सौर्यमण्डलमा सूर्यबाट छैटौँ ग्रह हो। यो यौटा ग्यासको पिण्ड (अङ्ग्रेजीमा gas giant), हो जसमा ग्यास नै ग्यास रहेको छ र शायद यसमा ठोस सतह नै छैन। यसको वरिपरी एकदमै ठूलो ग्रहीय चक्का छ जुन बरफ र खनिज चट्टानले बनेको छ।
शनि ध्रुव तिर चेप्टो र भुमध्यरेखातिर फैलेको छ किन भनें यो एकदम तिब्र गतिले घुम्छ। शनि सौरमण्डलको एउटामात्र त्यस्तो ग्रह हो जसको घनत्व पानीको भन्दा कम छ। त्यसैले यदि शनिलाई ठूलो पोखरीमा राख्‌ने हो भने पोखरीमा शनि तैरने छ।
शनिका धेरै चन्द्रहरू छन्। ३० वटा चन्द्रका नामाकरण गरीएका छन्। बाँकीका चन्द्रका नाम छैनन्। १९८० भन्दा पहिले भेटाइएका वा पत्ता लगाइएका चन्द्रलाई टाइटन, रिया,, डायोनी, टिथिस, एन्सेलडस, माइमस, हाइपेरियन, फिबी र ज्यानस भनिन्छ। टाइटन शनिको सबैभन्दा ठूलो चन्द्र हो। डिसेम्बर २००४ र जनवरी २००५मा शनिका नजीकैबाट खिचिएका धेरै फोटाहरू लिइएका थिए। यसको श्रेय जान्छ त्यो मानव निर्मित भू-उपग्रह जसलाई भनिन्छ। त्यस भू-उपग्रहको एउटा भागले त अझ टाइटनमा अवतरण पनि गरेको थियो।
ओमी वैद्य
ओमी वैद्य एक अमेरिकी अभिनेता हुन् ।
बिहारका प्रमण्डलहरु
भारतको बिहार प्रान्तमा ९ प्रमण्डलहरू यस प्रकार छन्।
कैलाशनाथ महादेव मन्दिर
कैलाशनाथ महादेव मन्दिर भक्तपुर जिल्ला चित्तपोल गाविसको वडा नम्बर ५मा रहेको छ । काभ्रेपलाञ्चोक जिल्ला र भक्तपुर जिल्लाको सिमानामा रहेको यो महादेवको मुर्ति १४३ फिट अग्लो छ । उक्त मुर्ति विश्वकै सबभन्दा अग्लो महादेवको मुर्ति भएको दावी गरिएको छ । भाटभटेनीमा बस्दै आएका भारतीय नागरिक कमल जैनले एकल लगानीमा मूर्ति बनाएका हुन । विश्वकै अग्लो भनिएको १४३ फिट अग्लो कैलाशनाथ महादेव मूर्तिको बदि्रकाधाम पिठाधिश्वर अनन्त श्री विभूषित शंकराचार्य स्वामी श्री माधवश्रम जी महाराजले प्रतिष्थापन गरेका हुन । मूर्ति निर्माणका लागि विगत ६ वर्षदेखि १०० जना नेपाली र भारतका कालिगढ खटिएका थिए । गिट्टी बालुवा सिमेन्ट डन्डी प्रयोग गरिएको सो मूर्तिलाई घाम र पानीबाट बचाउन जिङक कोटेड गरेर तामालाई स्प्रे गरिएको छ । त्यसको लागि ६ हजार किलोग्राम तामा र जिङ्क लागेको बताइन्छ । ७५ रोपनीभन्दा बढी क्षेत्रफलमा निर्माण भएको यस मन्दिर क्षेत्रमा मारकाट मदिरा र धुम्रपान निषेध गरिएको छ ।
दिपिका कुमारी
दिपिका कुमारी' (१३ जुन १९९४) एउटा रिकर्व भारतीय महिला धनुषवान हुन् । तल्लो स्तरबाट धनुषवान खेल मा सुरुवात गरेकी उनी आज अन्तराष्ट्रिय स्तरको शिर्ष खेलाडी मध्ये एक हुन् ।
प्रारम्भिक जीवन
दिपिकीको जन्म १३ जुन १९९४ मा झारखंड राज्यको राजधानी रांची को रातु नामक स्थानमा भएको थियो । उनको पिता एउटा किसानको साथसाथै रिक्सा चालक पनि हुन् । बाल्यकाल देखि नै दिपिका आफ्नो लक्ष्यमा केन्द्रित रहेकी छन् । दिपिकाको आमा भन्छिन बाल्यकालमा दिपिका एकदिन म सँग जादा बाटोमा आपको रुख देखिन । दिपिकाले भनिन् की उनी आप तोडछिन् । मैले उनलाई भने की आप धेरै अग्लो हान्गामा छ, उनी टिप्न सक्दिनन्, अनि उनले भनिन्, हैन म आज यस आपलाई टिपेरै छाड्छु । उनले जमीनबाट ढुङ्गा उठाए निशाना लगाईन ।ढुङ्गा सिधै आपमा लागि आप तल झर्यो । दीपिकाको त्यो निशाना हेरी मल हैरान भए । ठिक उस्तै जिन्दगीमा पनि दिपिका जो लक्ष्य बनाउ छिन्, त्यसलाई हासिल गरेर हेराउ छिन् । उनले त्यस्तै गरिन् पनि । जुन गाउमा आज पनि बिजली-पानीको सप्लाई सम्म हुदैन्,त्यहाँ धनुषवानको दिशा समात्नु कुनै धनुर्धरको नै निष्ठा हुन सक्छ । अत्यन्त निर्धन परिवारबाट सम्बन्ध राखने दिपिकालाई अहिले हालमा नै झारखंड सरकारले रांची शहरमा निशुल्क आवासीय भुखन्ड दिने घोषणा गरेको छ । वर्तमानमा दिपिका टाटा स्टील कम्पनीको खेल विभागको प्रबन्धक हुन्।
फ्राइडे (अभिनेत्री)
फ्राइडे वा लिन्डा फ्राइडे (जन्म १४ जुलाई १९७१) अमेरिकन अश्लील चलचित्र अभिनेत्री हुन ।
ओख्रे (स्पष्टता)
‌ओख्रे शब्दले निम्न कुराहरू जनाउँदछ।
नेपाल अकाडेमी अफ टुरिजम एण्ड होटल म्यानेजमेन्ट
नेपाल अकाडेमी अफ टुरिजम एण्ड होटल म्यानेजमेन्ट काठमाडौँ जिल्लामा रहेको एक क्याम्पस हो । यसले त्रिभुवन विश्वविद्यालयसँग सम्बन्धन लिएको छ।
इन्टरपोल
इन्टरपोल (अङ्ग्रेजी: Interpol, अन्तरास्ट्रिय आपराधिक प्रहरी संस्था वा International Criminal Police Organization) विभिन्न देशहरूका प्रहरीहरु बीच सहकार्य गरी अन्तरराष्ट्रीय स्तरमा अपराधिक गतिविधि विरुद्ध संयुक्त रूपमा कार्य गर्ने अन्तराष्ट्रीय संस्था हो।
नेपाल कलेज अफ ट्राभल एण्ड टुरिजम म्यानेजमेन्ट
नेपाल कलेज अफ ट्राभल एण्ड टुरिजम म्यानेजमेन्ट काठमाडौँ जिल्लामा रहेको एक क्याम्पस हो । यसले त्रिभुवन विश्वविद्यालयसँग सम्बन्धन लिएको छ।
पटना प्रमण्डल
पटना प्रमण्डल, भारतको बिहार प्रान्तको ९ प्रमण्डलहरू मध्य एक हो। यसको सदरमुकाम पटनामा छ। पटना प्रमण्डलको चार जिल्लाहरू निम्नलिखित छन-
(१) पटना जिल्ला
(२) नालंदा जिल्ला
(३) भोजपुर जिल्ला
(४) कैमुर जिल्ला
राइली रिड
जीवनवृति
रिडले १९ वर्षको उमेरमा सन् २०११ मा उनको वयस्क चलचित्र जीवनवृति सुरु गरेकी थिइन् र सुरुमा मञ्च नाम पेइज राइली प्रयोग गरेकी थिइन्।
व्यक्तिगत जीवन
रिड फ्लोरिडामा एस्ली म्याथ्युजको रूपमा जन्मेकी थिइन्।
बङ्गलादेश फुटबल महासङ्घ
बङ्गलादेश फुटबल महासङ्घ बङ्गलादेश सरकारीको अधिनमा रहेका एक आधिकारिक फुटबल सङ्घ हो। यस सङ्घले बङ्गलादेशमा राष्ट्रिय स्तरको फुटबल प्रतियोगिता आयोजना तथा व्यवस्थापन गर्न गर्छ। यस सङ्घले हाल बङ्गलादेश राष्ट्रिय फुटबल टोली र बङ्गलादेश महिला फुटबल टोलीको प्रशासकीय रूपमा व्यवस्थापन तथा खेलहरू सञ्चालन गर्ने गर्छ।
बङ्गलादेश फुटबल महासङ्घले बङ्गलादेश भित्र हाल बङ्गलादेश प्रमियर लिग र अन्य राष्ट्रिय स्तरका फुटबल प्रतियोगिताहरू तथा अन्य प्रतियोगिताहरू पनि आयोजना गर्दै आएको छ। बङ्गलादेश फुटबल महासङ्घ दक्षिण एसियाली फुटबल महासङ्घको एक संस्थापन गर्ने सङ्घ पनि हो। यो महासङ्घ बिएफएफ भवन, मोती झेल र राजधानी ढाकामा आधारित छ।
इतिहास
बङ्गलादेश फुटबल महासङ्घको स्थापना सन् १९७२ जुलाई १५ मा एमडी योसुफ आलीले (पूर्व शिक्षा, संस्कृति तथा खेलकुद मन्त्री) गरेका थिए। आलीले यस सङ्घको स्थापना गरेपछि उनले अब्दुल हासिमलाई यस सङ्घको सचिव पदमा नियुक्त गराएका थिए। यस महासङ्घले एसियाली फुटबल महासङ्घ र फिफासँग क्रमशः सन् १९७३ र १९७६ मा सम्बद्धता प्राप्त गरेको थियो। सन् २९८३-८६ र सन् २९९८-०२ मा बङ्गलादेश एसियाली फुटबल महासङ्घको कार्यकारी समितिमा निर्वाचित भएको थियो भने सन् १९९०-९४ सम्म हाफिजुद्दिन अहमद एसियाली फुटबल महासङ्घको उप-प्रधानको रूपमा निर्वाचित भएका थिए। सन् १९४८ मा शुरू भएको ढाका लिगको नेतृत्व पछि बङ्गलादेश फुटबल महासङ्घले लिएको थियो भने बङ्गलादेशको स्वतन्त्रता पश्चात् यस लिग दर्शनहरूले सर्वाधिक रुचाएका थिए। दर्शक तथा अनुयायीहरूको आधार तथा माया पाएपछि यो लिग पुनः सञ्चालनमा ल्याइएको थियो। सन् १९८० मा बङ्गलादेश फुटबल महासङ्घले फेडेरेसन कपको पनि स्थापना गरेको थियो जसका कारण यो कप पछि देशकै सर्वाधिक उच्च घरेलु टोलीहरूको प्रतियोगिता बन्न सफल भएको थियो। सन् २००७ मा बङ्गलादेश फुटबल महासङ्घले देशकै उच्च घरेलु लिग बङ्गलादेश प्रिमियर लिगको (शुरूवात चरणमा बि लिग) स्थापना गरेको थियो। सन् २००९ मा बङ्गलादेश फुटबल महासङ्घले सर्वाधिक लगानीमा घरेलु प्रतियोगिता सुपर लिगको स्थापना पनि गरेको थियो। सन् २०१२ मा यस सङ्घले बङ्गलादेश च्याम्पियनसिप लिगको पनि स्थापना गरेको थियो। यो सङ्घ दक्षिण एसियाली फुटबल महासङ्घको एक प्रमुख अङ्ग हो तथा उक्त महासङ्घ संस्थापन गर्न सङ्घ पनि हो।
चालु पूँजी
चालु पूँजी (Working Capital) ले संस्थाको व्यवसाय सञ्चालनको लागि नगद तरलताको उपलब्धता सम्बन्धमा जानकारी दिन्छ । संस्थाको स्थिर सम्पत्ति जस्तो चालू पूँजीलाई पनि सञ्चालन पूँजीको रूपमा लिइन्छ । चालु पूँजीको गणना चालु सम्पत्तिबाट चालु दायित्व घटाएर गरिन्छ । जब संस्थामा चालु सम्पत्ति भन्दा बढि चालु दायित्व हुन्छ, त्यस अवस्थमा चालु पूँजीको कमि हुने गर्दछ ।
गणना
चालु पूँजी भन्नाले चालु सम्पत्ति तथा चालु दायित्वको फरकलाई जनाउँदछ ।
चालु पूँजी = चालु सम्पत्ति - चालु दायित्व
लिला लाम्गडे
लिला लाम्गडे एक नेपाली फुटबल खेलाडी हुन् । उनी नेपाली राष्ट्रिय फुटबल टिमको गोलरक्षक हुन् ।
नेपाल साइन्स क्याम्पस
नेपाल साइन्स क्याम्पस काठमाडौँ जिल्लामा रहेको एक क्याम्पस हो । यसले त्रिभुवन विश्वविद्यालयसँग सम्बन्धन लिएको छ।
कपूरथला जिल्ला
कपूरथला जिल्ला भारतको पन्जाब राज्यको एउटा जिल्ला हो। कपुरथला शहर जिल्ला सदरमुकाम हो।
कपुरथला जिला क्षेत्र र जनसङ्ख्या दुबैको हिसाबले पन्जाब को सबैभन्दा सानो जिल्लाहरू मध्ये एक हो, २०११ को जनगणना अनुसार ८१५,१६८ जना संग। यो जिला दुई असंगत भागहरू, मुख्य कपूरथला-सुल्तानपुर लोधी भाग र फगवारा तहसील वा ब्लक मा विभाजित छ।
कपूरथला-सुल्तानपुर लोधी भाग उत्तरी अक्षांश ३१° ०७' र ३१° २२' र पूर्वी देशान्तर ७५° ३६' को बीचमा छ। उत्तर मा यो होशियारपुर, गुरदासपुर, र अमृतसर जिला, पश्चिम मा ब्यास नदी र अमृतसर जिला, र दक्षिण मा सतलज नदी, जालन्धर जिला, र होशियारपुर जिला संग जोडिएको छ।
फगवारा तहसील उत्तर अक्षांश ३१ ° २२ ' र पूर्वी देशान्तर ७५ ° ४०' र ७५ ° ५५' को बीचमा छ। फगवारा राष्ट्रिय राजमार्ग नम्बर १ मा अवस्थित छ, र तहसील कपूरथला जिल्ला को शेष भन्दा धेरै औद्योगिक रूप मा विकसित छ। फगवारा जालन्धर को १९  किलोमीटर (१२ माईल) दक्षिण पूर्व को दूरी मा अवस्थित छ, र तहसील जालन्धर जिला द्वारा दुईबाट तिर घेरिएको छ  जबकि उत्तर होशियारपुर जिला र पूर्व एस बी एस नगर जिल्ला द्वारा।